
«ԳՈՒՅՔԻ ՆՎԻՐԱՏՎՈՒԹՅՈՒՆՆ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»
ՀՀ կառավարության որոշման նախագծի վերաբերյալ
ՀՀ Արարատի մարզպետը գրությամբ ՀՀ ՏԿԵ նախարարություն է ներկայացրել ՀՀ Արարատի մարզի Վեդի համայնքի (այսուհետ՝ Համայնք) ավագանու 2026թ․ մայիսի 13-ի թիվ 65-Ա որոշման պատճենը, համաձայն որի՝ Համայնքի ավագանին համաձայնություն է տալիս 03-075-0107-0014 կադաստրային ծածկագրով հողամասը Հայաստանի Հանրապետությանը նվիրելուն։
[bookmark: _GoBack]ՀՀ պաշտպանության նախարարությունը համապատասխան գրությամբ հայտնել է, որ չի առարկում ՀՀ պաշտպանության նախարարության կարիքների համար անհրաժեշտ վերը հիշված հողամասի նպատակային փոփոխության, ինչպես նաև այն Հայաստանի Հանրապետությանը նվիրելու գործընթացի՝ Համայնքին առնչվող գործառույթները (ավագանու որոշում) բաց ընթացակարգով իրականացնելուն։
Նշված հողամասը նախատեսվում է ամրացնել ՀՀ պաշտպանության նախարարությանը՝ ՀՀ պաշտպանության նախարարության կարիքների բավարարման համար օգտագործելու նպատակով։
Հիմք ընդունելով Համայնքի ավագանու որոշումը, ինչպես նաև ՀՀ Արարատի մարզպետի գրությունը՝ ՀՀ ՏԿԵՆ պետական գույքի կառավարման կոմիտեի կողմից մշակվել է «Գույքի նվիրատվությունն ընդունելու և ամրացնելու մասին» ՀՀ կառավարության որոշման նախագիծը, համաձայն որի՝ առաջարկվում է ընդունել Արարատի մարզ, համայնք Վեդի, գյուղ Շաղափ, Արարատյան փողոց 1/2 հողամաս հասցեում գտնվող, հատուկ նպատակային և գործառնական նշանակության, 0.20127 հեկտար մակերեսով հողամասի նվիրատվությունը Հայաստանի Հանրապետությանը և ամրացնել ՀՀ պաշտպանության նախարարությանը։
ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն սահմանվել են գույքի արդյունավետ կառավարման, արդյունավետության և գրավչության բարձրացմանն ուղղված մի շարք կատարման ենթակա միջոցառումներ։ Հայաստանի Հանրապետության Արարատի մարզ, համայնք Վեդի, գյուղ Շաղափ, Արարատյան փողոց 1/2 հողամաս հասցեում գտնվող 0.20127 հեկտար մակերեսով հողամասը ՀՀ պաշտպանության նախարարությանն ամրացնելը բխում է ՀՀ կառավարության 2021-2026թթ. ծրագրի պահանջներից։
«Գույքի նվիրատվությունն ընդունելու և ամրացնելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների ավելացում կամ նվազեցում չի առաջացնի:

